**Invitasjon til nettverksmøte for systemkoordinatorer/ ledere av koordinerende enheter den 6.12.2018**

Fylkesmannen i Hedmark og Oppland, og Sykehuset Innlandet inviterer til nettverksmøte i kommunene den 6.12. 2018, på Statens hus i **Lillehammer**.

Målgruppe for dagen er systemkoordinatorer, eller ansvarlige for koordinerende enheter i kommunen.

Hensikten med møtet er å gi noen faglige innspill som kan være til nytte i den praktiske hverdagen, dele erfaringer og bli kjent med hverandre på tvers av organisasjoner, kommuner og fylker.

Deltagelse på møtet er gratis, men reise må dekkes av den enkelte kommune.

Programmet for dagen ligger vedlagt.

**Påmelding innen 29. november her: https://www.fylkesmannen.no/nb/Oppland/Kurs-og-konferanse/**

Spørsmål? Kontakt Irene Imingen - tlf. 62 55 11 43, eller Helende Dypdal - tlf. 61 26 61 04

Adressen er: Gudbrandsdalsvegen 186, 2619 Lillehammer

Det går tog fra Hamar som er framme på Lillehammer ca. kl. 0900. Fra stasjonen kan du ta buss som stopper ved Statens Hus.

Kjører du bil ta avkjøring nord til Lillehammer 1. rundkjøring og ta av i 2. avkjørsel, i 2. rundkjøring ta av i 1. avkjørsel, i 3. rundkjøring ta av i 2.avkjørelsen og så til høyre i første lyskryss- da er Statens hus på venstre side (ved siden av Rosenlund, Coop Mega) og parkeringsplassen på høyre side av veien.

Med hilsen

Astrid Millum, divisjonsdirektør, Sykehuset Innlandet, div. habilitering og rehabilitering

Irene Imingen, seniorrådgiver, Fylkesmannen i Hedmark

Helene Dypdal, seniorrådgiver, Fylkesmannen i Oppland

**Program for dagen**

**09.30- 09.40** Velkommen ved Fylkesmannen

**09.40- 10.00** Presentasjon av deltakerne

**10.00- 10.30** Pasientrettigheter, Ip og koordinator v/ FM i Oppland

**10.30- 11.00** Status for IP og koordinator v/ Irene Imingen, FM Hedmark

**11.00- 11.10** Kort benstrekk

**11.10- 11.40** Fra Sykehuset Innlandets ståsted v/ Astrid Millum, Sykehuset Innlandet

Tilbudet innen habilitering og rehabilitering. erfaringer og utfordringer fra samarbeidet om IP og koordinator

**11.40- 12.00** Brukerstemmen

**12.00- 12.45** LUNSJ

**12.45- 14.45** GRUPPEDISKUSJONER med innledninger

**14.45- 15.00** Oppsummering- og takk for i dag!

TIL GRUPPEDISKUSJONER:

  **1. Samarbeid med NAV**

 - Lov om sosiale tjenester v/ FM Hedmark og Oppland

 - NAV hvordan jobber NAV opp mot IP og Koordinator

Spørsmål til diskusjon:

* Hvordan jobbe sammen mellom enheter for å lykkes med helhetlig oppfølging av familier?
* Bør NAV delta mer der KE er involvert?
* Hvem kan/bør være koordinator?
* Hvem fra NAV skal møte når NAV blir innkalt til ansvarsgruppemøter?
* Er det krav til at alle deltakere i IP møter hver gang? Bør/kan deltakelse vurderes ut fra tema?
* Hvordan gjøre god rolleavklaring for deltakerne i IP?
* Er IP lite brukt i NAV? Hva er årsaken til det?
* Hvordan få til jevnlig vedlikehold av kompetanse om og trygghet til å initiere, delta og koordinere IP?

 **2. Erfaringer med E- IP**

* SAMPRO Gjøvik regionen: Erfaringer om e-ip i overgangene mellom kommune og spesialisthelsetjeneste, v/ Solveig Sveen Lundgaard, Østre Toten
* Spørsmål til diskusjon i gruppene:
* ønskes e-IP? - erfaringer med bruk i kommunene?
* Hva trengs for å få det til å fungere?

 **3. Andre temaer til diskusjon:**

* Hvordan jobbe i livsfaseoverganger; barnehage- skole, skole- jobb, aldring
* Hvordan få til god forankring for KE i kommunene? Hva skal til?
* Ønskes det fortsatt samlinger for KE, hva skal de evt. brukes til og hvor ofte? - Behov for lokale KE nettverk?

Med forbehold om endringer